एक बच्चे के जीवन में सबसे पहले गुरु उसके माता-पिता होते हैं। जो उसे बोलना, चलना, उठना, बैठना, दौड़ना, खेलना, खाना, पीना सिखाते हैं। जन्म से ही वे बच्चे को जिंदगी के महत्वपूर्ण सबक सिखाने लग जाते हैं। उसके बाद नम्बर आता है शिक्षक का। शिक्षक बच्चे को सही मार्ग दिखाता है, बच्चे में छुपी प्रतिभा को ढूँढ़ता है, उसे निखारता है, हर कदम पर उसे प्रोत्साहन देता है, उसका मार्गदर्शन करता है, उसे ज्ञान देता है। एक बच्चे का भविष्य क्या होना चाहिए? ये शिक्षक पर ही निर्भर करता है।